amanoisuno/poetBack huggingface dataset:
侍從途中口號應制 閻朝隱 
疵賤出山東，忠貞任土風。因敷河朔藻，得奉洛陽宮。一顧侍御史，再顧給事中。常願粉肌骨，特答造化功。
奉和聖制夏日游石淙山 閻朝隱 
金台隱隱陵黃道，玉輦亭亭下絳雰。千種岡巒千種樹，五百里內賢人聚，願陪閶闔侍天文。
鸚鵡貓兒篇 閻朝隱 
霹靂引，豐隆鳴，猛獸噫氣蛇吼聲。鸚鵡鳥，此何為兮，好貌好音。彷彷兮徉徉，似妖姬躧步兮動羅裳；趨趨兮蹌蹌，若處子回眸兮登玉堂。爰有獸也，安其忍，鉤爪鋸牙也，宵行晝伏無以當。遇之兮忘味，摶擊騰擲也，嘉喜堂前景福內，合歡殿上明光裏。雲母屏風文彩合，朝有賢兮朝有德，賢為君兮德為飾，千年萬歲兮心轉憶。
三日曲水侍宴應制 閻朝隱 
三月重三日，千春續萬春。聖澤如東海，天文似北辰。荷葉珠盤淨，蓮花寶蓋新。陛下制萬國，臣作水心人。
奉和九日幸臨渭亭，登高應制得筵字 閻朝隱 
九九侍神仙，高高坐半天。文章二曜動，氣色五星連。簪紱趨皇極，笙歌接禦筵。願因茱菊酒，相守百千年。
奉和送金城公主適西蕃應制 閻朝隱 
甥舅重親地，君臣厚義鄉。還將貴公主，嫁與耨檀王。鹵簿山河暗，琵琶道路長。回瞻父母國，日出在東方。
奉和立春遊苑迎春應制 閻朝隱 
管鑰周移寰極裏，乘輿望幸鬥城闉。草根未結青絲縷，願得長繩系取日，光臨天子萬年春。
奉和聖制春日幸望春宮應制 閻朝隱 
句芒人面乘兩龍，道是春神衛九重。彩勝年年逢七日，醉倒君前情未盡，願因歌舞自為容。
夜宴安樂公主新宅 閻朝隱 
鳳凰鳴舞樂昌年，蠟炬開花夜管弦。半醉徐擊珊瑚樹，已聞鐘漏曉聲傳。
餞唐永昌 閻朝隱 
洛陽難理若棼絲，椎破連環定不疑。鸚鵡休言秦地樂，回頭一顧一相思。
明月歌 閻朝隱 
梅花雪白柳葉黃，雲霧四起月蒼蒼。箭水泠泠刻漏長。揮玉指，拂羅裳，為君一奏楚明光。
採蓮女 閻朝隱 
採蓮女，採蓮舟，春日春江碧水流。蓮衣承玉釧，
奉和登驪山應制 閻朝隱 
龍行踏絳氣，天半語相聞。混沌疑初判，洪荒若始分。
奉和九日幸臨渭亭登高應制得月字 韋元旦 
雲物開千里，天行乘九月。絲言丹鳳池，旆轉蒼龍闕。灞水歡娛地，秦京遊俠窟。欣承解慍詞，聖酒黃花發。
奉和送金城公主適西蕃應制 韋元旦 
柔遠安夷俗，和親重漢年。軍容旌節送，國命錦車傳。琴曲悲千里，簫聲戀九天。唯應西海月，來就掌珠圓。
餞唐州高使君赴任 韋元旦 
桐柏膺新命，芝蘭惜舊遊。鳴皋夜鶴在，遷木早鶯求。傳擁淮源路，尊空灞水流。落花紛送遠，春色引離憂。
早朝 韋元旦 
震維芳月季，宸極眾星尊。佩玉朝三陛，鳴珂度九門。挈壺分早漏，伏檻耀初暾。北倚蒼龍闕，西臨紫鳳垣。詞庭草欲奏，溫室樹無言。鱗翰空為忝，長懷聖主恩。
奉和立春遊苑迎春應制 韋元旦 
灞涘長安恒近日，殷正臘月早迎新。池魚戲葉仍含凍，年年斗柄東無限，願挹瓊觴壽北辰。
奉和聖制春日幸望春宮應制 韋元旦 
九重樓閣半山霞，四望韶陽春未賒。侍蹕妍歌臨灞涘，景色歡娛長若此，承恩不醉不還家。
奉和人日宴大明宮恩賜彩縷人勝應制 韋元旦 
鸞鳳旌旗拂曉陳，魚龍角抵大明辰。青韶既肇人為日，垂旒一慶宜年酒，朝野俱歡薦壽新。
奉和幸安樂公主山莊應制 韋元旦 
銀河南渚帝城隅，帝輦平明出九衢。刻鳳蟠螭淩桂邸，仙榜承恩爭既醉，方知朝野更歡娛。
興慶池侍宴應制 韋元旦 
滄池漭沆帝城邊，殊勝昆明鑿漢年。夾岸旌旗疏輦道，宴樂已深魚藻詠，承恩更欲奏甘泉。
夜宴安樂公主宅 韋元旦 
主第新成銀作榜，賓筵廣宴玉為樓。壺觴既卜仙人夜，歌舞宜停織女秋。
奉和初春幸太平公主南莊應制 邵升 
沁園佳麗奪蓬瀛，翠壁紅泉繞上京。二聖忽從鸞殿幸，無路乘槎窺漢渚，徒知訪卜就君平。
奉和送金城公主適西蕃應制 唐遠悊 
皇恩眷下人，割愛遠和親。少女風游兌，姮娥月去秦。龍笛迎金榜，驪歌送錦輪。那堪桃李色，移向虜庭春。